รัฐบาลไทย-ข่าวทำเนียบรัฐบาล-ปลัด มท. เผย มหาดไทยเปิดระบบรับลงทะเบียน ขอความช่วยเหลือแก้หนี้นอกระบบทาง https://debt.dopa.go.th ตั้งแต่ 1 ธันวาคม 66 เป็นต้นไป พร้อมสั่งการผู้ว่าฯ - นายอำเภอ - กทม. ตั้งศูนย์ฯ
วันพฤหัสบดีที่ 23 พฤศจิกายน 2566
23/11/2566
ปลัด มท. เผย มหาดไทยเปิดระบบรับลงทะเบียน ขอความช่วยเหลือแก้หนี้นอกระบบทาง https://debt.dopa.go.th ตั้งแต่ 1 ธันวาคม 66 เป็นต้นไป พร้อมสั่งการผู้ว่าฯ - นายอําเภอ - กทม. ตั้งศูนย์ฯ
ปลัด มท. เผย มหาดไทยเปิดระบบรับลงทะเบียน ขอความช่วยเหลือแก้หนี้นอกระบบทาง https://debt.dopa.go.th ตั้งแต่ 1 ธ.ค. 66 เป็นต้นไป พร้อมสั่งการผู้ว่าฯ-นายอําเภอ-กทม. ตั้งศูนย์อํานวยการแก้ไขหนี้นอกระบบทั่วประเทศ และให้สายด่วนศูนย์ดํารงธรรม 1567 รับเรื่องฯ
ปลัด มท. เผย มหาดไทยเปิดระบบรับลงทะเบียน ขอความช่วยเหลือแก้หนี้นอกระบบทาง https://debt.dopa.go.th ตั้งแต่ 1 ธันวาคม 66 เป็นต้นไป พร้อมสั่งการผู้ว่าฯ - นายอําเภอ - กทม. ตั้งศูนย์อํานวยการแก้ไขหนี้นอกระบบทั่วประเทศ และให้สายด่วนศูนย์ดํารงธรรม 1567 เป็นสายด่วนแก้หนี้นอกระบบสําหรับประชาชน
วันนี้ (23 พ.ย. 66) นายสุทธิพงษ์ จุลเจริญ ปลัดกระทรวงมหาดไทย เปิดเผยถึงกรณี นายเศรษฐา ทวีสิน นายกรัฐมนตรีได้มีข้อสั่งการให้กระทรวงมหาดไทยดําเนินการต่อยอดนโยบายการจัดระเบียบสังคมและปราบปรามผู้มีอิทธิพลให้ครอบคลุมประเด็นปัญหาความเดือดร้อนของพี่น้องประชาชนมากยิ่งขึ้น โดยเฉพาะอย่างยิ่ง “ปัญหาหนี้นอกระบบ” และ “ปัญหาหนี้สินรายย่อย” ที่ต้องดําเนินการเชิงรุกด้วยการบูรณาการความร่วมมือระหว่างเจ้าหน้าที่ฝ่ายปกครองและเจ้าหน้าที่ตํารวจในระดับพื้นที่ เพื่อแก้ไขปัญหาหนี้นอกระบบและการทวงถามหนี้โดยมิชอบด้วยกฎหมายเชิงรุกให้กับพี่น้องประชาชน
นายสุทธิพงษ์ จุลเจริญ ปลัดกระทรวงมหาดไทย กล่าวว่า เพื่อให้การแก้ไขปัญหาหนี้นอกระบบเป็นไปด้วยความเรียบร้อย มีประสิทธิภาพ สามารถแก้ไขปัญหาให้กับประชาชนหรือลูกหนี้ที่ได้รับผลกระทบจากหนี้นอกระบบได้ทันที ตนจึงได้สั่งการไปยังผู้ว่าราชการจังหวัดทุกจังหวัด และนายอําเภอทุกอําเภอ เร่งตั้ง “ศูนย์อํานวยการแก้ไขหนี้นอกระบบ" ให้แล้วเสร็จและให้รายงานกระทรวงมหาดไทยทราบทันที พร้อมทั้งกําหนดให้มีการประชุมคณะกรรมการอํานวยการแก้ไขปัญหาหนี้นอกระบบ ซึ่งมีผู้ว่าราชการจังหวัดเป็นผู้อํานวยการศูนย์ฯ เป็นประจําทุกสัปดาห์หรือทุกเดือนตามที่เห็นสมควร และประชาสัมพันธ์ให้ลูกหนี้นอกระบบที่มีความประสงค์ขอรับการช่วยเหลือหรือให้ทางราชการแก้ไขปัญหา ลงทะเบียนขอรับความช่วยเหลือได้ตั้งแต่วันที่ 1 ธันวาคม 2566 เป็นต้นไป โดยสามารถลงทะเบียนด้วยตนเองที่เว็บไซต์ https://debt.dopa.go.th หากไม่สามารถดําเนินการได้เองทางระบบออนไลน์ดังกล่าว หรือสามารถเดินทางไปลงทะเบียนด้วยตนเอง กรณีอยู่ในพื้นที่อําเภอให้ลงทะเบียน ณ ที่ว่าการอําเภอ และหากอยู่ในกรุงเทพมหานคร ให้ลงทะเบียนที่สํานักงานเขตทุกแห่ง หรือผ่านช่องทางสายด่วนศูนย์ดํารงธรรม 1567 ได้ตลอด 24 ชั่วโมง และยังได้สั่งการให้ศูนย์ดํารงธรรมอําเภอเร่งดําเนินการให้ความช่วยเหลือลูกหนี้นอกระบบที่ได้แจ้งเรื่องร้องเรียนไว้แล้วให้เสร็จสิ้นโดยเร็ว พร้อมทั้งมอบหมายเจ้าหน้าที่ประจําศูนย์อํานวยการแก้ไขปัญหาหนี้นอกระบบในการรับลงทะเบียนลูกหนี้นอกระบบและให้คําปรึกษาเรื่องหนี้นอกระบบ เพื่อสามารถแก้ไขปัญหาความเดือดร้อนของประชาชนได้ทันที
"นอกจากนี้ กระทรวงมหาดไทยได้กําหนด “มาตรการเฝ้าระวัง/ป้องกัน” โดยได้สั่งการให้อําเภอใช้กลไกการไกล่เกลี่ยและประนอมข้อพิพาททางแพ่งตามกฎหมายในการไกล่เกลี่ยหนี้นอกระบบ พร้อมทั้งกําชับกํานัน ผู้ใหญ่บ้าน และคณะกรรมการหมู่บ้าน (กม.) เฝ้าระวังสอดส่องบุคคลหรือกลุ่มบุคคลที่มีพฤติการณ์เป็นผู้กระทําความผิด เช่น นายทุนปล่อยเงินกู้นอกระบบ การทวงถามหนี้โดยการข่มขู่ ใช้ความรุนแรง ฯลฯ แล้วรายงานศูนย์ดํารงธรรมอําเภอเพื่อดําเนินการตามอํานาจหน้าที่ในส่วนที่เกี่ยวข้อง และประชาสัมพันธ์ให้ผู้ประกอบธุรกิจทวงถามหนี้ในพื้นที่ที่ยังไม่ได้จดทะเบียนการประกอบธุรกิจทวงถามหนี้ ได้จดทะเบียนการประกอบธุรกิจทวงถามหนี้ตามกฎหมายว่าด้วยการทวงถามหนี้ และในส่วนของ “มาตรการปราบปราม” หากพบกลุ่มบุคคลที่มีพฤติการณ์เป็นนายทุนปล่อยเงินกู้นอกระบบหรือการเรียกรับดอกเบี้ยเกินกว่าที่กฎหมายกําหนด ให้ชุดปฏิบัติการพิเศษฝ่ายปกครองจังหวัดและชุดปฏิบัติการพิเศษฝ่ายปกครองอําเภอดําเนินการให้เป็นไปตามกฎหมายที่เกี่ยวข้อง พร้อมทั้งประสานการปฏิบัติกับทุกหน่วยงานในพื้นที่ดําเนินการปราบปรามผู้ที่กระทําผิดกฎหมาย ให้เป็นไปอย่างมีประสิทธิภาพ รวดเร็ว และเป็นธรรม” นายสุทธิพงษ์ฯ กล่าวเพิ่มเติม
นายสุทธิพงษ์ จุลเจริญ ปลัดกระทรวงมหาดไทย กล่าวในช่วงท้ายว่า ปัญหาหนี้นอกระบบเป็นปัญหาที่เกี่ยวข้องกับปากท้องของพี่น้องประชาชนและมีความสําคัญ เพราะประชาชนที่ไปกู้หนี้ยืมสินล้วนแต่มีความจําเป็นต้องใช้เงินเพื่อดํารงชีวิตประจําวันหรือใช้ในเหตุจําเป็น ซึ่งมักจะมีผู้ไม่ประสงค์ดีใช้วิกฤตของคนอื่นมาเป็นเครื่องมือในการขูดรีดหรือข่มเหง ข่มขู่ ทําให้ประชาชนที่ต้องเผชิญกับความทุกข์ ความเครียด ความเดือดร้อนอยู่ก่อนแล้ว ต้องเพิ่มทวีความเครียดนั้นมากขึ้น หรือซ้ําร้ายบางคนถูกทําร้ายร่างกาย ถูกทารุณกรรม ถูกฆ่า “ซึ่งถือเป็นการกระทําที่ผิดกฎหมาย” กระทรวงมหาดไทยจึงไม่ต้องการให้เกิดเหตุการณ์ในลักษณะนี้อีก ดังนั้น หากพี่น้องประชาชนกําลังประสบปัญหาหนี้นอกระบบหรือปัญหาหนี้สินรายย่อย สามารถขอรับความช่วยเหลือได้ ณ ที่ว่าการอําเภอทุกแห่ง หรือสํานักงานเขตของกรุงเทพมหานครทุกเขต หรือโทรสายด่วนศูนย์ดํารงธรรม 1567 เพื่อเจ้าหน้าที่จะได้ร่วมหาแนวทางให้ความช่วยเหลือต่อไป